Internetda tarkibida Find My Device (“Mening qurilmamni top”) singari yangi vazifalari mavjud bo‘lgan Windows 10 ning 10558 raqamli jamlanmasi haqidagi axborotlar paydo bo‘ldi, deya xabar berdi Microsoft News portali. Find My Device funksiyasi yo‘qolgan qurilmalarni topish imkonini beradi. Xizmat qurilma so‘nggi bor qayerda tarmoqqa ulanganini ko‘rsatib beradi. Mazkur vazifa ishlashi uchun faqatgina Windows 10 Pro uchun mos keluvchi Bluetooth’ning muayyan drayverlari talab etiladi. Yangi funksiyalar bilan bir qatorda, jamlanmada operatsion sistema samaradorligi oshirilib, Skype faoliyati takomillashtirilgan.